***Deň bezpečného internetu***

,,Buďme v bezpečí nielen dnes, ale každý deň“

Vážení učitelia, rodičia, žiaci a študenti,

pri príležitosti ,,Dňa bezpečného internetu“ Okresné riaditeľstvo Policajného zboru vo Veľkom Krtíši Vás touto cestou informuje o súčasnej vážnej problematike, ktorá sa týka našich detí, žiakov a študentov, ktorí sú denne vystavení rizikám on-line sveta. Za účelom preventívneho pôsobenia Vám prinášame dôležité odporúčania.

Si dostatočne obozretný a opatrný pri každodennom používaní internetu?

Je to otázka hlavne rodičov a učiteľov v dobe, keď sú deti denne viac hodín pripojené na internet najmä za účelom vyplnenia svojho voľného času.

Internet ponúka širokú škálu možností ako sa zabaviť. Naše deti je potrebné denne upozorňovať na riziká internetu.

***Ako zostať v bezpečí na internete ?***

*Nekomunikujem s ľuďmi, ktorých nepoznám.*

*Nikomu neposielam svoje osobné údaje.*

*Nezapájam sa do súťaží, lebo sa môžem stať obeťou podvodu.*

*Každú podozrivú aktivitu nahlásim rodičom alebo niekomu dospelému.*

*Mám obmedzený čas strávený na internete.*

*Neposielam a nezverejňujem svoje fotografie na internete.*

*Keď potrebujem poradiť alebo pomôcť, zavolám na bezplatnú anonymnú Linku Detskej Istoty 116 11.*

*V naliehavých prípadoch volám Linku tiesňového volania 112 alebo políciu 158.*